సమ్మేళనం

సమ్మేళనం 2025లో విడుదలైన తెలుగు వెబ్ సిరీస్. ఆ గుడ్ టేల్ సినిమా బ్యానర్‌పై సునయని బి, సాకేత్ జె నిర్మించిన ఈ వెబ్‌ సిరీస్‌కు తరుణ్ మహాదేవ్ దర్శకత్వం వహించాడు. ప్రియా వడ్లమాని , గణాదిత్య, నూతక్కి బిందు భార్గవి, శ్రీకాంత్ గుర్రం, వినయ్ అభిషేక్ ప్రధాన పాత్రల్లో నటించిన ఈ సినిమా టీజర్‌ను ట్రైలర్‌ను ఫిబ్రవరి 10న విడుదల చేసి, సిరీస్‌ను ఆరు ఎపిసోడ్లుగా ఫిబ్రవరి 20న ఈటీవీ విన్ ఓటీటీలో విడుదల చేశారు.
కథ
రామచంద్ర అలియాస్‌ రామ్‌ (గణాదిత్య) రచయిత. తన స్వీయ అనుభవాలతో పుస్తకం రాస్తాడు. దానికి మంచి స్పందన రావడంతో, పుస్తకం గురించి కొన్ని సంగతులు ఓ న్యూస్‌ పేపర్లో ప్రచురితమవుతాయి. ఆ ఆర్టికల్‌ను చూసి కొన్నాళ్ల క్రితం విడిపోయిన స్నేహితులు రామ్‌ను వెతుక్కుంటూ శ్రేయ (బిందు నూతక్కి), రాహుల్‌ (శ్రీకాంత్‌ యాచమనేని), అర్జున్‌ (వినయ్ అభిషేక్‌), మేఘన (ప్రియా వడ్లమాని) వస్తారు. అర్జున్‌, రామ్‌ చిన్నప్పటి నుంచి స్నేహితులు. ఈ క్రమంలో వారిద్దరూ వారి ఆఫీసులోనే పని చేసే మేఘనను ప్రేమిస్తారు. ఆ తరువాత ఏమైంది అనేదే మిగతా సినిమా కథ.
నటీనటులు
 ప్రియా వడ్లమాని 
 గణాదిత్య
 నూతక్కి బిందు భార్గవి 
 వినయ్ అభిషేక్
 శ్రీకాంత్ గుర్రం
 జీవనప్రియ రెడ్డి 
 శివంత్  యాచమనేని 
సాంకేతిక నిపుణులు
 ఎగ్జిక్యూటివ్ నిర్మాత: శరత్.వి 
 కో-డైరెక్టర్: తిరుపతి.కె 
 అసోసియేట్ డైరెక్టర్: కపీష్ ఆకుల 
 అసిస్టెంట్ డైరెక్టర్: వంశీ చిలుకూరి  
మూలాలు

బయటి లింకులు


వర్గం:2025 తెలుగు వెబ్​సిరీస్‌